Serimbang

Serimbang panèka nyamana sèttong tarian masarakat Tempilang dâri Provinsi Kapoloan Bangka Belitung sè èghuna’aghi ka’angghuy nyambhut tamoy aghung. Tari Serimbang panèka aghâmbhârraghi ḍâri sala sèttong macemma mano' Cebuk. Nalèka mano' panèka amonyè otabâ aghuli, mano' laènna nuro' amonyè è sakalèlèngnga, akadhi tertarik dâ' ḍâjâ pikat mano' Cebuk panèka. Istilah Serimbang èpondhut dâri oca’ "seri/sri" bân "mbang". È dâlem bhâsa Tempilang, mano' Cebuk akadhi "seri" otabâ parmaisore (rato), sè èsebbhut mènangka tokoh otama, bân "mbang" asalla dâri oca' budhi "tembang", sè rartèna lantongan (irama) nyanyiyân nalèka tontonan tari panèka. Tembang kasebbhut aropa panthun sè èsawayyaghi klabân tèma acara sè temppa'na bâḍâ. Contoh panthun sè èyocapaghi sareng dukon nalèka upacara adat èngghi panèka akadhi: "Gendhâng lanjhang, gendhâng Tempilang. Gendhâng èsambhrit, kolè’ bhellulang. Tari kaulâ dhibi' tari Serimbang, Tari ka’angghuy nyambhut, tamoy sè dâteng è bâkto perrang katopa'''.

Dâddhi, Serimbang bisa èyartèaghi mènangka irama sè ngirèngè gerâghân sè asrè, èyatoraghi dâ’ parmaisuri otabâ rato, bân ka’angghuy kabâḍâ’ân samangkèn teppa’na èyatoraghi dâ’ tamoy aghung. Tari Serimbang èghuna’aghi ka’angghuy ngambâ' dâtengngâ tamoy aghung otabâ pampènan naghârâ sè rabu dâ’ Dhèsa Tempilang.

 Carèta 
Tarian panèka nyarèta’aghi sèttong mano' malem (bhellis Cebuk'') sè nenggha’ è attassa sèttong kaju è semma'na romana orèng, è sèttong siyang sè terrang. Lajhu, dâteng mano' laènna ngerromonè mano' malem kasebbhut kalabân ngeppaghi beng-bengnga tor cetagghâ nondu' bân kadhâng tegghi sè èyèrèngè sareng monyè sè rammè, akadhi senneng nyambhut dâtengngâ mano' malem kasebbhut. Masarakat Tempilang ngangghâp jhâ’ mano' malem otabâ mano' kowat (burung hantu) kasebbhut mènangka Dhèwi Sri, èngghi panèka tamoy aghung.

 Sombher